open-index/open-wikipedia-markdown huggingface dataset:
26 Mac

**Mac** merupakan hari ke-85 (hari ke-86 dalam tahun lompat) dalam takwim Gregorius. Tinggal 280 hari sebelum memasuki tahun selepasnya.

Hari ini juga merupakan Hari Kemerdekaan di Bangladesh (1971).

## Peristiwa

* 1636 - Salah satu universiti tertua di Belanda dan antara yang terbesar di Eropah, Universiti Utrecht diasaskan.
* 1830 - Teks keagamaan yang mentakrifkan gerakan ''Latter Day Saint'', Kitab Mormon *(gambar)* diterbitkan buat kali pertama.
* 1871 - Komun Paris diasaskan secara rasmi di Paris, Perancis.
* 1881 - Domnitor Carol I *(gambar)* diisytiharkan sebagai Raja Romania pertama, memulakan dinasti Hohenzollern-Sigmaringen.
* 1971 - Pakistan Timur mengisytiharkan kemerdekaan daripada Pakistan untuk membentuk Bangladesh, memulakan Perang Pembebasan Bangladesh.
* 1973 - Episod pertama daripada lapan ribu episod *[[The Young and the Restless]]*, satu siri drama lipur lara Amerika Syarikat, disiarkan di televisyen.
* 1978 - Empat hari sebelum Lapangan Terbang Antarabangsa Narita, Jepun dijadualkan dibuka, sekumpulan pembantah merosakkan peralatan menara kawalan dengan bom Molotov.
* 1999 - Cecacing komputer Melissa dikeluarkan dan menjangkiti sistem mel elektronik di seluruh dunia.
* 2010 - Korvet Tentera Laut Republik Korea ''Cheonan'' tenggelam selepas satu letupan, dikatakan angkara torpedo Korea Utara, menyebabkan 46 anak kapal maut.

## Kelahiran
* 1935 - Mahmoud Abbas, Perdana Menteri Palestin yang pertama
* 1982 - Mikel Arteta, pemain bola sepak Arsenal F.C.
* 2005 - Ahmad Danish Muhd Fitri, personaliti media sosial Malaysia

## Kematian
* James Callaghan, Perdana Menteri United Kingdom
27 Mac

**27 Mac** merupakan hari ke-86 (hari ke-87 dalam tahun lompat) dalam takwim Gregorius. Tinggal 279 hari sebelum memasuki tahun selepasnya.

Hari ini juga merupakan:
* Hari Perayaan Rupert dari Salzburg dalam Gereja Katolik Rom;
* Hari Tatmadaw di Myanmar.

## Peristiwa

* 204 SM – Ptolemy V menaiki takhta Mesir.
* 1306 – Robert the Bruce dimahkotakan sebagai Raja Scotland di Scone.
* 1309 – Paus Clemens V mengucilkan semua warga kota Venezia.
* 1513 - Konkuistador Sepanyol Juan Ponce de León *(gambar)* menemui Florida, kononnya semasa mencari Pancuran Kemudaan di Dunia Baru.
* 1794 - Bagi melindungi kapal dagang daripada lanun, Kongres Amerika Syarikat meluluskan Akta Tentera Laut, membentuk asas Tentera Laut Amerika Syarikat.
* 1851 – Lafayette Bunnell dan anggota lain Batalion Mariposa menjadi orang luar pertama menemui Lembah Yosemite, California *(gambar)*.
* 1854 – Perang Krimea: United Kingdom mengisytiharkan perang terhadap Rusia.
* 1886 – Pahlawan puak Apache masyhur, Geronimo, menyerah diri kepada Tentera Darat Amerika Syarikat, maka berakhirnya pertempuran utama Perang Apache.
* 1918 – Moldova dan Bessarabia menyertai Romania.
* 1934 - Filem Leila Majnun, filem Melayu pertama dilancarkan.
* 1958 - Setiausaha Pertama Parti Komunis Nikita Khrushchev menjadi Perdana Menteri Kesatuan Republik Sosialis Soviet, menggantikan Nikolai Bulganin.
* 1964 - Gempa Bumi Good Friday berukuran 9.2 M<sub>w</sub>, yang terkuat dalam sejarah Amerika Utara, dan tsunami yang menyusul memusnahkan Anchorage, Alaska, mengorbankan lebih 130 orang.
* 1969 – Mariner 7 dilancarkan.
* 1970 – Kapal terbang Concorde melakukan penerbangan supersonik sulungnya.
* 1977 - Dua kapal terbang Boeing 747 berlanggar *(gambar CGI)* di lapangan terbang Tenerife, Kepulauan Canary, mengorbankan 583 orang dalam kemalangan pesawat udara paling teruk dalam sejarah penerbangan.
* 1980 – Khamis Perak: Kejatuhan mendadak dalam harga perak akibat cubaan adik-beradik Hunt memanipulasi harga pasaran perak yang menimbulkan rasa panik dalam tukaran komoditi dan niaga hadapan.
* 1993 – Jiang Zemin dilantik sebagai Presiden Republik Rakyat China.
* 1994 – Pesawat Eurofighter melakukan penerbangan sulungnya di Manching, Jerman.
* 2002 – Pembunuhan beramai-ramai Paskah: Seorang pejuang syahid Palestin membunuh 29 orang yang tengah berjamuan Paskah di Netanya, Israel.
* 2005 – Grey's Anatomy sebuah drama perubatan memenangi anugerah yang mula bersiaran di American Broadcasting Company, A.S.
* 2009 - Empangan Situ Gintung di Kota Tangerang Selatan, Jawa, Indonesia bocor, membanjiri ratusan rumah dan mengorbankan lebih 100 orang.

## Kelahiran
* 1912 - James Callaghan, Perdana Menteri United Kingdom
* 1935 - Julian Glover, pelakon Inggeris
* 1963 - Itje Trisnawati, penyanyi dan pelakon Indonesia

## Kematian
* 1968 - Yuri Gagarin, seorang manusia pertama ke angkasa lepas
28 Mac

**28 Mac** merupakan hari ke-87 (hari ke-88 dalam tahun lompat) dalam takwim Gregorius. Tinggal 278 hari sebelum memasuki tahun selepasnya.

Hari ini juga merupakan Hari Guru di Republik Czech.

## Peristiwa

* 37 – Maharaja Rom Caligula menerima gelaran-gelaran Prinsipat kurniaan Senat.
* 193 - Pengawal Praetoria membunuh Maharaja Rom Pertinax dan menjual singgahsananya kepada Didius Julianus dalam satu jualan lelong.
* 364 – Maharaja Valentinianus I melantik adindanya Flavius Valens sebagai penguasa bersama Rom.
* 845 - Mengikut saga Norse legenda, penyerang Viking di bawah Ragnar Lodbrok menawan Paris dan menuntut wang tebusan yang amat banyak.
* 1794 – Perikatan pimpinan putera Coburg menumpaskan tentera Perancis di Le Cateau.
* 1795 - Pembahagian Poland: Fief utara Komanwel Poland–Lithuania,  Duci Courland dibubarkan dan menjadi sebahagian Empayar Rusia.
* 1809 – Perang Semenanjung: Perancis menumpaskan Sepanyol di Pertempuran Medelin.
* 1862 - Perang Saudara Amerika: Serangan terhadap Wilayah New Mexico oleh angkatan tentera Negeri-Negeri Gabungan dihentikan dalam Pertempuran Genting Glorieta.
* 1910 – Henri Fabre menjadi orang pertama yang menerbangkan pesawat laut setelah Fabre Hydravion dikenderainya berlepas dari landasan berair berhampiran Martigues, Perancis.
* 1913 – Guatemala menyertai perjanjian hak cipta Buenos Aires.
* 1930 – Constantinople dan Angora masing-masing bertukar namanya menjadi Istanbul dan Ankara.
* 1939 – Perang Saudara Sepanyol: Generalissimo Francisco Franco menakluki Madrid.
* 1969 – Pemuisi Yunani dan pemenang Hadiah Nobel, Giorgos Seferis, mengeluarkan kenyataan menentang pemerintahan tentera di negaranya menerusi siaran BBC World Service.
* 1979 - Peleburan teras separa reaktor nuklear *[[Stesen Tenaga Nuklear Three Mile Island|Three Mile Island]] (gambar)* berhampiran Harrisburg, Pennsylvania menyebabkan sekitar 43 kCi (1.59 PBq) kripton beradioaktif terbebas ke udara.
* 1990 – Presiden A.S. George H. W. Bush mengurniakan anugerah Pingat Emas Kongres kepada mendiang Jesse Owens.
* 1994 – Di Afrika Selatan, orang-orang Zulu dan penyokong Kongres Kebangsaan Afrika bertempur di pusat bandaraya Johannesburg, menyebabkan 18 orang terkorban.
* 2005 - Gempa bumi Nias melanda Sumatera Utara, Indonesia, mengorbankan kira-kira 1,300 orang.

## Kelahiran
* 1959 - Laura Chinchilla, seorang Presiden Costa Rica
* 1999 - Scarlett Sperduto, pelakon A.S.

## Kematian
* 1969 - Dwight D. Eisenhower, Presiden Amerika Syarikat ke-34
30 Mac

**30 Mac** merupakan hari ke-89 (hari ke- dalam tahun lompat) dalam takwim Gregorius. Tinggal 276 hari sebelum memasuki tahun selepasnya.

Hari ini juga merupakan:
* Hari Pembebasan Baptis Rohaniah di Trinidad dan Tobago;
* Hari Tanah bagi orang Palestin.

## Peristiwa

* 240 SM – Catatan terawal pelaluan perihelion Komet Halley.
* 1282 - Penduduk Sicilia memberontak menentang pemerintahan Raja Anjou Charles I dari Napoli, memulakan Perang Vesperi.
* 1842 – Anestesia digunakan buat julung kalinya dalam pembedahan yang dipimpin oleh Dr. Crawford Long.
* 1856 – Perjanjian Paris ditandatangani untuk mengakhiri Perang Krimea.
* 1858 – Hymen Lipman mempatenkan pensel yang terpasang pemadam.
* 1863 – Putera Wilhelm Georg dari Denmark dilantik sebagai Raja Georgios I penguasa Yunani.
* 1867 - Setiausaha Negara Amerika Syarikat William H. Seward merundingkan pembelian Alaska dengan harga AS$7.2 juta daripada Rusia.
* 1885 – Pertempuran untuk Kushka mencetuskan Peristiwa Pandjeh yang nyaris mencetuskan peperangan antara Empayar British dan Empayar Rusia.
* 1912 - Sultan Abdul Hafiẓ memeterai Perjanjian Fez yang menjadikan Maghribi sebuah negeri naungan Perancis.
* 1939 – Pesawat pejuang Heinkel He 100 mencatat rekod kelajuan udara dunia iaitu 463 bsj.
* 1940 - Perang China-Jepun Kedua: Wang Jingwei *(gambar)* dilantik secara rasmi sebagai ketua kerajaan boneka China oleh Jepun.
* 1945 – Perang Dunia Kedua: Tentera Kesatuan Soviet menyerang Austria lalu menawan Vienna; tentera Poland dan Soviet membebaskan Gdańsk.
* 1950 – Usmar Ismail memulakan penggambaran Darah dan Doa *(gambar kad judul)*, kini diperingati sebagai "Hari Film Nasional" di Indonesia.
* 1951 - Remington Rand menghantar komputer UNIVAC I pertamanya kepada Biro Bancian Amerika Syarikat.
* 1954 - Suruhanjaya Pengangkutan Toronto melancarkan sistem bawah tanah yang pertama di Kanada.
* 1961 - Satu perjanjian antarabangsa untuk mencegah pembuatan dan perniagaan haram dadah narkotik, Konvensyen Tunggal Dadah Narkotik, ditandatangani.
* 1964 - Pertunjukan permainan popular *[[Jeopardy!]]* ciptaan Merv Griffin disiarkan buat pertama kali di televisyen.
* 1965 – Perang Vietnam: Sebutir bom kereta meletup di hadapan Kedutaan Amerika Syarikat di Saigon, meragut 22 nyawa dan menyebabkan 183 yang lain cedera.
* 1972 – Perang Vietnam: Serangan Easter bermula selepas tentera Vietnam Utara menceroboh zon bebas tentera Vietnam Selatan.
* 1981 - John Hinckley, Jr. menembak dan mencederakan Presiden A.S. Ronald Reagan dan tiga lagi di Washington, D.C.
* 1982 – Program Space Shuttle: Misi STS-3 selesai dengan pendaratan ''Columbia'' di White Sands Missile Range, New Mexico.
* 2006 – Akta Keganasan 2006 digubal di United Kingdom.
* 2010 – Perlanggaran antara dua pancaran proton 3.5 TeV di Pelanggar Hadron Besar CERN mencatat rekod dunia untuk pelanggaran zarah buatan manusia bertenaga tertinggi.
* 2012 – Parti APRC mengekalkan majoriti mutlak dalam pilihan raya di Gambia.

## Kelahiran
* 1951 - Musa Aman, Ketua Menteri Sabah ke-14
* 1968 - Celine Dion, penyanyi Kanada
* 1980 - Dwi Sasono, pelakon lelaki Indonesia

## Kematian
1 April

**1 April** merupakan hari ke-91 (hari ke-92 dalam tahun lompat) dalam takwim Gregorius. Tinggal 274 hari sebelum memasuki tahun selepasnya.

Hari ini juga merupakan
* Hari April Fool
* Tahun Baru Assyria
* Hari Kebangsaan di Iran (1979).

## Peristiwa

* 1572 - Pemberontakan Belanda: Angkatan Gabenor dan Jeneral Sepanyol Fernando Álvarez de Toledo, Duke Alba ke-3 ditewaskan di Brielle oleh Geuzen.
* 1789 - Dewan Perwakilan Amerika Syarikat mengadakan korum sulung di Bandar Raya New York dan memilih Frederick Muhlenberg *(gambar)* sebagai Speaker.
* 1826 - Enjin pembakaran dalam dipatenkan oleh Samuel Morey.
* 1918 - Perkhidmatan Udara Angkatan Laut Diraja dan Kor Udara Diraja bergabung untuk membentuk Tentera Udara Diraja British, sebuah cabang tentera udara dalam Angkatan Tentera British.
* 1939 - Generalisimo Francisco Franco dari Negara Sepanyol mengisytiharkan kemenangan dalam Perang Saudara Sepanyol.
* 1957 - Rancangan dokumentari BBC *[[Panorama (siri televisyen)|Panorama]]* menyiarkan sebuah dokumentari olok-olok mengenai pokok spageti.
* 1960 - Tuanku Abdul Rahman yang merupakan Yang di-Pertuan Agong pertama Malaysia mangkat di peraduannya.
* 1969 - Pesawat pejuang beroperasi pertama dengan keupayaan V/STOL, Hawker Siddeley Harrier memasuki perkhidmatan Tentera Udara Diraja British.
* 1973 - Projek Harimau, sebuah projek pemuliharaan hidupan liar untuk melindungi Harimau Bengal, dilancarkan di Taman Negara Jim Corbett, India.
* 1976 - Apple Computer ditubuhkan untuk menjual Apple I *(gambar)*, komputer peribadi awal yang dijual sebagai kit.
* 1981 - Pemerintah Singapura melaksanakan sistem metrik secara sepenuhnya setelah giat memperkenalkan cara penukaran unit timbang sukat berpadanan selama 10 tahun. 
* 2004 - Google melancarkan Gmail, memberikan pengguna 1000 megabait storan untuk e-mel, secara mendadak meningkatkan piawaian untuk storan e-mel percuma.
* 1997 - Pertukaran jalur komik tak dijangka: Ahli-ahli kartun untuk jalur komik pensindiketan bertukar-tukar kartun untuk hari ini.
* 2009 - Albania dan Croatia menyertai NATO.
* 2015 - Kerajaan Malaysia mengumumkan cukai yang baharu dilaksanakan iaitu *Good Services Tax* pada kadar nilai 6% bertujuan meningkatkan ekonomi negara dan mengurangkan hutang negara.

## Kelahiran
* 1968 – Alexander Stubb, politik Finland
* 1983 - Franck Ribéry, pemain bola sepak Bayern Munich dan Perancis.
* 1991 - Dounia Batma, penyanyi dan pelakon wanita Maghribi dan Bahrain
* 2000 - Muhammad Haqeem Mustaqim Husmadi, atlet para olahraga Malaysia
* 2003 - Zsa Zsa Utari, pelakon wanita Indonesia

## Kematian
* 1960 - Tuanku Abdul Rahman, Yang Dipertuan Agong pertama.

## Rujukan
5 April

**5 April** merupakan hari ke-95 (hari ke-96 dalam tahun lompat) dalam kalendar Gregory. Tinggal 270 hari sebelum memasuki tahun selepasnya.

Hari ini juga merupakan:
* Perayaan Qingming dalam Kalendar Cina;
* Hansik di Korea Selatan;
* Hari Perayaan Vincent Ferrer.

## Peristiwa

* 1614 - Orang asli Amerika Pocahontas *(gambar)* berkahwin dengan penjajah Inggeris, John Rolfe di Virginia, dan diberi nama *Lady Rebecca*.
* 1879 - Chile mengisytiharkan perang terhadap Bolivia dan Peru, memulakan Perang di Pasifik *(gambar)*.
* 1936 - Peletusan Tupelo-Gainesville: Puting beliung F5 melanda Tupelo, Mississippi dan membunuh 233 orang.
* 1945 - Josip Broz Tito membenarkan kemasukan sementara angkatan tentera Soviet ke Yugoslavia.
* 1955 - Perdana British Winston Churchill meletakkan jawatan.
* 1960 - Tuanku Munawir ibni Almarhum Tuanku Abdul Rahman ditabalkan sebagai Yang di-Pertuan Besar Negeri Sembilan ke-9
* 1976 - Peristiwa Tiananmen yang membantah penindasan oleh rejim China terjadi di Dataran Tiananmen di Beijing, di akhir Revolusi Kebudayaan.
* 1985 - Perdana Menteri British Margaret Thatcher tiba di Kuala Lumpur dalam rangka lawatannya selama tiga hari ke Malaysia. Ketibaan beliau disambut oleh Menteri Luar Tengku Ahmad Rithauddeen Ismail di Lapangan Terbang Sultan Abdul Aziz Shah. Margaret Thatcher kemudiannya diberi sambutan rasmi di Bangunan Parlimen oleh Perdana Menteri Mahathir Mohamad.
* 1992 - Perang Bosnia: Askar Serb menembak sekumpulan pembantah perang di Sarajevo dan membunuh dua orang, menandakan permulaan Pengepungan Sarajevo.
* 1998 - Jambatan Akashi-Kaikyō *(gambar)* di Jepun dibuka kepada lalu lintas, menjadi jambatan gantung terpanjang di dunia dengan rentang utama sepanjang 1,991 m.
* 2010 - Space Shuttle ''Discovery'' dilancarkan *(gambar)* dalam misi STS-131 membawa bekalan ke Stesen Angkasa Antarabangsa.

## Kelahiran
* 1947 - Gloria Macapagal-Arroyo, Presiden Filipina ke-14

## Kematian
* 1900 - Osman Nuri Pasha, seorang gazi Empayar Turki Uthmaniyyah
* 2012 - Bingu wa Mutharika, Presiden Malawi ke-3.
4 April

**4 April** merupakan hari ke-94 (hari ke-95 dalam tahun lompat) dalam takwim Gregorius. Tinggal 271 hari sebelum memasuki tahun selepasnya.

Hari ini juga merupakan:
* Hari Kanak-Kanak di Taiwan dan Hong Kong;
* Hari Kemerdekaan di Senegal (1960).

## Peristiwa

* 1581 - Francis Drake menjadi orang Inggeris yang pertama berjaya berlayar mengelilingi dunia.
* 1660 - Charles II dari England mengeluarkan Perisytiharan Breda, memerikan syaratnya untuk Pengembalian takhta England.
* 1768 - Philip Astley mempersembahkan sarkas moden yang pertama di London.
* 1841 - William Henry Harrison menjadi Presiden Amerika Syarikat pertama meninggal dalam jawatan, 32 hari selepas penggalnya bermula, mencetuskan krisis perlembagaan sementara terhadap susunan penggantian presiden yang tidak dijelaskan Perlembagaan.
* 1873 - *[[The Kennel Club]]*, kelab kenel tertua di dunia, ditubuhkan di United Kingdom.
*
* 1949 - Dua belas negara memeterai Perjanjian Atlantik Utara dan menubuhkan Pertubuhan Perjanjian Atlantik Utara (NATO).
* 1968 - Martin Luther King, Jr. *(gambar)* dibunuh di beranda Motel Lorraine di Memphis, Tennessee, A.S.
* 1973 - *[[World Trade Center]]* di Bandar Raya New York dibuka secara rasmi.
* 1976 - Norodom Sihanouk turun takhta sebagai ketua Kemboja, dan ditangkap oleh Khmer Rouge.
* 1975 - Bill Gates dan Paul Allen mengasaskan Microsoft di Albuquerque, New Mexico, A.S., untuk mengembangkan dan menjual pentafsir BASIC bagi Altair 8800.
* 1979 - Perdana Menteri Pakistan Zulfikar Ali Bhutto yang digulingkan dihukum mati.
* 1985 - Kempen Belilah Barangan Buatan Malaysia dilancarkan oleh Perdana Menteri Malaysia Mahathir Mohamad di Kuala Lumpur. Kempen ini bertujuan untuk menggalakkan semua sektor dan seluruh rakyat Malaysia supaya membeli barangan buatan tempatan.
* 1987 - "Hari Kesedaran Sivik Bermula Di Rumah" dilancarkan dengan rasminya oleh Perdana Menteri Malaysia Mahathir Mohamad. Dalam ucapan perasmiannya beliau mengingatkan bahawa rakyat haruslah mempunyai sikap yang positif dan memberi kerjasama terhadap aktiviti atau kempen yang dianjurkan.
* 2007 - Lima belas anggota Tentera Laut Diraja British yang dituduh menceroboh masuk ke perairan Iran dibebaskan selepas ditahan selama dua minggu.
* 2009 - OECD menyenaraihitamkan Costa Rica, Filipina dan Malaysia sebagai syurga cukai tidak bekerjasama.
* 2013 - Lebih 70 orang terbunuh dalam runtuhan bangunan di Thane, India.

## Kelahiran
* 1927 - Othman Saat, Menteri Besar Johor ke-11
* 2006 - Shanna Shannon, penyanyi, pelakon, dan YouTuber Indonesia

## Kematian
* 1841 - William Henry Harrison, Presiden Amerika Syarikat ke-9
* 1923 - John Venn, seorang ahli logik dan falsafah British
* 1966 - Alfred Naujocks, seorang pegawai kanan Nazi
* 1979 - Zulfikar Ali Bhutto, Presiden Pakistan ke-4
* 1997 - Omar Rojik, seorang pelakon dan pengarah terkenal dari Singapura dan Malaysia.
6 April

**6 April** merupakan hari ke-96 (hari ke-97 dalam tahun lompat) dalam kalendar Gregory. Tinggal 269 hari sebelum memasuki tahun selepasnya.

Hari ini juga merupakan:
* Hari Tartan.
* Hari Kemerdekaan di Bosnia dan Herzegovina dari Yugoslavia.

## Peristiwa

* 1250 - Perang Salib Ketujuh: Dinasti Ayubiyyah Mesir menghancurkan tentera salib dan menawan Raja Louis&nbsp;IX dari Perancis.
* 1652 - Jan van Riebeeck mengasaskan petempatan Eropah kekal pertama di Afrika Selatan di tempat yang kini ialah Cape Town.
* 1782 - Rama I *(gambar)* mewarisi Raja Taksin dari Siam, mengasaskan Dinasti Chakri.
* 1793 - Revolusi Perancis: Jawatankuasa Keselamatan Awam diwujudkan, dan akan menjadi kerajaan eksekutif *[[de facto]]* semasa Pemerintahan Ganas yang mendatang.
* 1830 - Joseph Smith, Jr., Oliver Cowdery, David Whitmer dan beberapa orang lain menubuhkan Gereja Christ secara rasmi, memulakan Gerakan Santo Akhir-akhir Ini.
* 1895 - Penulis drama Oscar Wilde *(gambar)* ditangkap di London kerana didakwa diatas kesalahan meliwat.
* 1896 - Sukan Olimpik moden yang pertama dibuka di Athens.
* 1917 - Perang Dunia Pertama: Amerika Syarikat mengisytiharkan perang terhadap Jerman.
* 1941 - Perang Dunia Kedua: Kuasa Paksi memulakan Operasi Marita dan Arahan n. 25, menyerang Greece dan Yugoslavia.
* 1994 - Kapal terbang yang membawa Presiden Rwanda Juvénal Habyarimana dan Presiden Burundi Cyprien Ntaryamira ditembak jatuh, menandakan permulaan pembunuhan kaum di Rwanda.
* 2009 - Gempa bumi 6.3 M<sub>w</sub> melanda kawasan Abruzzo di tengah Itali *(gambar)*, mengorbankan 308 orang dan mencederakan lebih 1,500 lagi.

## Kelahiran

## Kematian
* 1970 - Abu Bakar al-Ashaari, seorang tokoh Islah dan Ulama Perlis
* 2000 - Habib Bourguiba, Presiden Tunisia yang pertama
* 2011 - Baruch Blumberg, penerima Hadiah Nobel Perubatan 1976
7 April

**7 April** merupakan hari ke-97 (hari ke-98 dalam tahun lompat) dalam kalendar Gregory. Tinggal 268 hari sebelum memasuki tahun selepasnya.

Hari ini juga merupakan Hari Kesihatan Sedunia.

## Peristiwa

* 529 - Maharaja Byzantinium Justinianus I *(gambar)* menerbitkan draf pertama *[[Corpus Juris Civilis]]*, percubaan pertama untuk mengkanunkan undang-undang Rom.
* 1348 - Raja Karel IV dari Bohemia menerbitkan Krisobul (Titah-Perintah Emas) bagi mengasaskan Universiti Charles di Praha, universiti pertama di Eropah Tengah.
* 1795 - Meter diterimaguna sebagai unit jarak di Perancis.
* 1805 - Penggubah lagu Jerman Ludwig van Beethoven mempersembahkan buat kali pertama Simfoni Ketiganya, di Theater an der Wien di Vienna.
* 1945 - Perang Dunia Kedua: Kapal tempur terbesar di dunia, ''Yamato'' milik Jepun ditenggelamkan *(gambar)* 200 batu di utara Okinawa semasa Operasi Ten-Go.
* 1947 - Parti Ba'ath Arab ditubuhkan di Damsyik, Syria.
* 1948 - Pertubuhan Bangsa-Bangsa Bersatu mendirikan Pertubuhan Kesihatan Sedunia.
* 1955 - Winston Churchill bersara sebagai Perdana Menteri United Kingdom.
* 1969 - Internet lahir secara simbolik dengan penerbitan RFC&nbsp;1.
* 1998 - ntv7 (Malaysia) dilancarkan.
* 2001 - Kuar NASA *[[Mars Odyssey 2001]]*, kini kapal angkasa lepas aktif terlama di orbit planet selain Bumi, dilancarkan dari Cape Canaveral.
* 2009 - Pilihan raya kecil Parlimen Bukit Gantang Perak, DUN Bukit Selambau Kedah dan DUN Batang Ai Sarawak diadakan secara serentak di Malaysia.
* 2009 - Bekas Presiden Peru Alberto Fujimori disabitkan bersalah atas tuduhan melanggar hak asasi manusia dan dihukum 25 tahun penjara.
* 2009 - Costa Rica, Filipina, Malaysia dan Uruguay tidak lagi disenaraihitamkan sebagai syurga cukai yang tidak bekerjasama dengan OECD.
* 2010 - Spesies baru biawak benggala *[[Varanus bitatawa]]* ditemui di Filipina.
* 2010 - Ribuan orang merusuh di ibu negara Kyrgyz Bishkek, menyebabkan kejatuhan kerajaan Kurmanbek Bakiyev.

## Kelahiran
* 1985 - Saad Lamjarred, penyanyi dan pelakon lelaki Maghribi.

## Kematian
* 1789 - Abd-ul-Hamid I, Sultan Empayar Uthmaniyyah
8 April

**8 April** merupakan hari ke-98 (hari ke-99 dalam tahun lompat) dalam takwim Gregorius. Tinggal 267 hari sebelum memasuki tahun selepasnya.

Hari ini juga merupakan Hanamatsuri di Jepun.

## Peristiwa

* 217 - Maharaja Rom Caracalla dibunuh di tepi jalan berhampiran Harran.
* 1271 - Kesateria Hospital menyerahkan *[[Krak des Chevaliers]]* kepada tentera sultan Mamluk Baibars.
* 1341 - Sarjana dan pemuisi bangsa Itali, Francesco Petrarca, mendapat gelaran Penyair Diraja dalam satu upacara di Roma.
* 1767 - Kerajaan Ayutthaya dijatuhkan oleh penyerang-penyerang Burma.
* 1904 - Perancis dan United Kingdom memeterai *[[entente cordiale]]*, bersetuju untuk hidup bersama secara aman selepas berkurun berkonflik.
* 1904 - Dataran Longacre di Midtown Manhattan, Bandar Raya New York dinamakan semula sebagai Dataran Times *(gambar)*.
* 1911 - Ahli fizik Belanda Heike Kamerlingh Onnes menemui keberaliran lampau semasa mengkaji raksa pepejal pada suhu kriogenik.
* 1929 - Gerakan kemerdekaan India: Revolusioner Bhagat Singh dengan bantuan Batukeshwar Dutt mengebom Dewan Undangan Pusat di Delhi.
* 1953 - Pemimpin Pemberontakan Mau Mau Jomo Kenyatta disabitkan bersalah oleh pemerintahan British di Kenya.
* 1957 - Terusan Suez di Mesir dibuka semula selepas berakhirnya Krisis Suez.
* 1981 - Lagu Dari Kota, yang merupakan album kelima penyanyi tersohor Malaysia iaitu Sudirman Haji Arshad dikeluarkan.
* 2008 - Soyuz TMA-12 dilancarkan, membawa Yi So-yeon sebagai orang Korea pertama dan wanita Asia kedua ke angkasa lepas.
* 2008 - Larian obor Olimpik di London, Paris dan San Francisco diganggu oleh pembantah yang membangkang rekod hak asasi manusia China.

## Kelahiran
* 1932 - Sultan Iskandar ibni Sultan Ismail, Yang di-Pertuan Agong ke-8
* 1975 - Maudy Koesnaedi, pelakon wanita Indonesia
* 1980 - Katee Sackhoff, pelakon Amerika Syarikat
* 1986 - Tunku Aminah Maimunah Iskandariah, puteri tunggal Sultan Ibrahim.
* 1990 - Weni Panca, pelakon wanita Indonesia

## Kematian
* 2013 - Margaret Thatcher, Perdana Menteri United Kingdom
* 2024 - Peter Higgs, ahli fizik Scotland

## Rujukan
10 April

**10 April** merupakan hari ke-100 (hari ke-101 dalam tahun lompat) dalam takwim Gregorius. Tinggal 265 hari sebelum memasuki tahun selepasnya.

## Peristiwa

* 1815 - Gunung Tambora di pulau Sumbawa, Indonesia memulakan letusan gunung berapi yang paling kuat dalam catatan sejarah, membunuh lebih 71,000 orang dan menyebabkan perubahan iklim dunia.
* 1858 - Loceng menara jam Istana Westminster di London, Big Ben, dituang selepas loceng asal retak semasa ujian.
* 1912 - RMS ''Titanic'' mula berlayar dari Southampton, England untuk perjalanan pertama dan terakhirnya.
* 1919 - Ketua Pemberontakan Mexico Emiliano Zapata *(gambar)* ditembak mati berhampiran dengan Ciudad Ayala, Morelos.
* 1941 - Perang Dunia Kedua: Negara Merdeka Croatia ditubuhkan, dengan pemimpin Ustaše Ante Pavelic sebagai ketua kerajaan boneka Kuasa Paksi.
* 1959 - Bakal Maharaja Jepun, Putera Mahkota Akihito berkahwin dengan Michiko *(gambar)*, orang biasa pertama berkahwin dengan kerabat diraja Jepun.
* 1998 - Republik Ireland dan United Kingdom memeterai Perjanjian Belfast, satu langkah utama dalam proses keamanan Ireland Utara.
* 2007 - Analisis spektroskop HD 209458 b (*gambar*), sebuah planet luar suria di buruj Pegasus, memberikan bukti pertama kehadiran wap air atmosfera di luar Sistem Suria.
* 2010 - Pertempuran antara tentera kerajaan Thai dan pembantah menyebabkan 21 orang terbunuh.
* 2010 - Pesawat Tupolev Tu-154M yang membawa Presiden Poland Lech Kaczyński terhempas ketika cuba mendarat dalam kabus tebal di pangkalan udara Smolensk-Utara berhampiran Smolensk, Rusia, mengorbankan semua di dalamnya.

## Kelahiran
* 1950 - Rahim Thamby Chik, seorang Ketua Menteri Melaka ke-6
* 1959 - Stephen Harper, Perdana Menteri Kanada ke-22
* 2005 - Ray-D, penyanyi dan pelakon lelaki Malaysia

## Kematian
* 1991 - Natalie Schafer, pelakon AS
* 2010 - Lech Kaczyński, Presiden Poland ke-4
* 2017 - Azhan Atan, juara Akedemi Nasyid 2008.
11 April

**11 April** merupakan hari ke-101 (hari ke-102 dalam tahun lompat) dalam kalendar Gregory. Tinggal 264 hari sebelum memasuki tahun selepasnya.

Hari ini juga merupakan Hari Juan Santamaría di Costa Rica.

## Peristiwa

* 1241 - Serangan Mongol ke atas Eropah: Orang Mongol yang diketuai Batu Khan dan Subutai menghancurkan angkatan tentera Raja Bela IV dari Hungary dalam Pertempuran Mohi.
* 1921 - Amir Abdullah mengasaskan kerajaan berpusat pertama di negeri naungan British Transjordan.
* 1945 - Perang Dunia Kedua: Kem tumpuan Buchenwald dibebaskan oleh tentera Amerika Syarikat.
* 1951 - Perang Korea: Jeneral A.S. Douglas MacArthur *(gambar)* dipecat daripada kuasa pemerintahan keseluruhan di Korea.
* 1965 - Hampir 50 puting beliung melanda enam buah negeri di Barat Tengah Amerika Syarikat semasa letusan puting beliung Ahad Palma *(gambar)*.
* 2002 - Presiden Hugo Chávez dipaksa meletakkan jawatan semasa percubaan rampasan kuasa tentera di Venezuela.
* 2011 - Bekas Presiden Côte d'Ivoire Laurent Gbagbo ditangkap selepas sebulan berkonflik dengan Alassane Ouattara.
* 2012 - Parti memerintah Parti Saenuri pimpinan Park Geun-hye mengekalkan majoritinya dalam pilihan raya Korea Selatan.
* 2012 - Gempa bumi bermagnitud 8.6 melanda 430 km di luar pantai Sumatera, mencetuskan amaran tsunami di sekitar Lautan Hindi.

## Kelahiran
* 1974 - Tricia Helfer, pelakon dan model Kanada
* 1982 - Remy Ishak, pelakon Malaysia

## Kematian

----
12 April

**12 April** merupakan hari ke-102 (hari ke-103 dalam tahun lompat) dalam kalendar Gregory. Tinggal 263 hari sebelum memasuki tahun selepasnya.

Hari ini juga merupakan:
* Hari Angkasawan di Rusia
* Malam Yuri.

## Peristiwa

* 467 - Anthemius diisytiharkan sebagai Maharaja Empayar Rom Barat berhampiran Rom.
* 1028 - Kubur orang Islam pertama di Semenanjung Tanah Melayu, di Pahang dengan tarikh di batu nisan Subuh hari Rabu 14 hari bulan Rabi'ul Awal tahun 419 hijrah.
* 1204 - Angkatan tentera Marquis Montferrat Boniface dan Doge Venice Enrico Dandolo menawan ibu negara Empayar Byzantine Kustantiniyah, secara berkesan menamatkan Perang Salib Keempat.
* 1606 - Satu dekri diraja mewujudkan Union Jack *(gambar)* untuk melambangkan Penyatuan Takhta, menggabungkan reka bentuk Bendera England dan Scotland.
* 1633 - Soal siasat rasmi terhadap Galileo Galilei oleh Pasitan bermula.
* 1961 - Di atas *[[Vostok 1]]*, angkasawan Soviet Yuri Gagarin menjadi orang pertama memasuki angkasa lepas.
* 1980 - Terry Fox mencelup kaki tiruannya ke dalam Lautan Atlantik di St. John's, Newfoundland and Labrador dan memulakan "Maraton Harapan" menuju Lautan Pasifik di Vancouver, British Columbia untuk mengumpulkan dana di seluruh Kanada bagi penyelidikan barah.
* 1981 - Bolak-balik angkasa lepas ''Columbia'' dari Pusat Angkasa Kennedy, Florida dilancarkan untuk penerbangan sulungnya *(gambar)*.
* 1987 - Bangunan MARA dirasmikan oleh Perdana Menteri Malaysia Mahathir Mohamad. Bangunan ini terletak di Jalan Raja Laut Kuala Lumpur.
* 1992 - Disneyland Paris, taman peranginan Disney pertama di Eropah, dibuka di Marne-la-Vallée, di pinggiran Paris.
* 2007 - Perang Iraq: Kafeteria bangunan Perhimpunan Kebangsaan Iraq diserang seorang pengebom berani mati, membunuh seorang ahli parlimen dan mencederakan 23 lagi.
* 2009 - Perdana Menteri Thailand Abhisit Vejjajiva mengisytiharkan darurat di Bangkok dan kawasan sekitarnya selepas rusuhan Pattaya 2009 memaksa Sidang Kemuncak ASEAN ke-14 dibatalkan.
* 2010 - Sebuah kereta api tergelincir di Merano, Itali, akibat tanah runtuh menyebabkan 9 orang maut.
* 2011 - Jepun menaikkan keterukan kemalangan nuklear Fukushima I ke tahap 7, yang tertinggi dalam Skala Kejadian Nuklear Antarabangsa.
* 2012 - Di tengah-tengah pilihan raya presiden, pihak tentera merampas kuasa di Bissau, ibu negara Guinea-Bissau.

## Kelahiran
* 1942 - Jacob Zuma, seorang Presiden Afrika Selatan
* 1976 - Aghi Narottama, komposer filem Indonesia
* 1979 -
** Claire Danes, pelakon Amerika Syarikat
** Jennifer Morrison, pelakon Amerika Syarikat
* 1997 - Zahra Damariva, penyanyi, penulis lagu, dan pelakon wanita Indonesia
* 2005 - Muhammad Alif Fahmy Khairul Anuar, personaliti media sosial Malaysia

## Kematian
* 1945 - Franklin Delano Roosevelt, Presiden Amerika Syarikat ke-32
13 April

**13 April** merupakan hari ke-103 (hari ke-104 dalam tahun lompat) dalam takwim Gregorius. Tinggal 262 hari sebelum memasuki tahun selepasnya.

Hari ini juga merupakan:
* Hari Tahun Baru Thai.
* Vaisakhi (Sikhisme).
* Thingyan bermula di Myanmar.

## Peristiwa

* 1598 - Raja Henri IV dari Perancis *(gambar)* mengeluarkan Edik Nantes, memberikan kebebasan beragama kepada orang Huguenot.
* 1742 - Oratorio penggubah barok Georg Friedrich Händel, *[[Messiah (Handel)|Messiah]]* mengadakan tayangan perdananya, di Dublin.
* 1860 - *[[Pony Express]]*, perkhidmatan pos pertama merentasi benua Amerika Utara dari Sungai Missouri ke pantai Pasifik, berjaya membuat penghantaran pertama.
* 1943 - Perang Dunia Kedua: Jerman mengumumkan penemuan kubur ramai tawanan perang Poland yang dibunuh tentera Soviet dalam pembunuhan beramai-ramai Hutan Katyn.
* 1956 - Angkatan Tentera Kebangsaan Vietnam menawan Ba Cut, komander tentera taifah Hoa Hao yang berkuasa *de facto* di selatan Vietnam.
* 1984 - Angkatan Tentera India melancarkan serangan terlebih dahulu ke kawasan Glasier Siachen di Kashmir, mencetuskan konflik bersenjata dengan Pakistan.
* 1997 - Tiger Woods menjadi pemain golf termuda (21 tahun) memenangi Kejohanan Masters.
* 2010 - Pemimpin lebih 40 negara di Sidang Kemuncak Keselamatan Nuklear di Washington, D.C. bersetuju akan satu rancangan melawan keganasan nuklear.
* 2011 - Bekas Presiden Mesir Hosni Mubarak dan dua anak lelakinya ditahan, dua bulan selepas meletak jawatan di tengah-tengah bantahan meluas.
* 2017 - Azizulhasni Awang menjuarai acara keirin di dalam Kejohanan Dunia Berbasikal Trek UCI 2017 – Keirin Lelaki di Hong Kong.

## Kelahiran
* 1743 - Thomas Jefferson, Presiden Amerika Syarikat ke-3
* 1984 - Anders Lindegaard, penjaga gol Manchester United F.C.
* 1960 - Rudi Völler, seorang bekas pemain bola sepak kebangsaan Jerman
* 1985 - Arie Kriting, pelakon lelaki Indonesia
* 1988 - Anderson Luis de Abreu Oliveira, pemain bola sepak Manchester United F.C.
* 2001 - Abidzar Al-Ghifari, penyanyi dan pelakon lelaki Indonesia

## Kematian
14 April

**14 April** merupakan hari ke-104 (hari ke-105 dalam tahun lompat) dalam takwim Gregorius. Tinggal 261 hari sebelum memasuki tahun selepasnya.

Hari ini juga merupakan:
* Tahun Baru Bengali di Benggala;
* Hari Abjad N'Ko di Afrika Barat;
* Tahun Baharu Tamil.

## Peristiwa

* 193 - Septimius Severus merampas takhta Empayar Rom selepas kematian Pertinax semasa Tahun Lima Maharaja.
* 1471 - Perang Bunga Ros: Kerabat York di bawah Edward IV menewaskan kerabat Lancaster berhampiran Barnet, membunuh Richard Neville, Earl Warwick.
* 1865 - John Wilkes Booth *(gambar)* menembak Presiden A.S. Abraham Lincoln dengan sepucuk pistol Deringer di Teater Ford, Washington, D.C.
* 1895 - Undang-undang Tubuh Kerajaan Johor dimasyhurkan oleh Sultan Abu Bakar.
* 1912 - RMS Titanic melanggar sebuah aisberg di Lautan Atlantik, dan tenggelam beberapa jam kemudian.
* 1927 – Kereta Volvo pertama dibina di kilang di Hisingen, Gothenburg, Sweden.
* 1931 - Selepas Raja Alfonso XIII meninggalkan Sepanyol. Republik Sepanyol Kedua diisytiharkan oleh sebuah kerajaan sementara pimpinan Niceto Alcalá-Zamora.
* 1956 - Penggunaan pita video kuadrupleks 2" ditunjukkan buat pertama kali kepada orang ramai.
* 1967 - Yang di-Pertuan Besar Negeri Sembilan Tuanku Munawir menamatkan pemerintahannya kerana mangkat.
* 1970 - Sebuah tangki oksigen di atas kapal angkasa lepas NASA *[[Apollo 13]]* *(gambar lambang)* meletup.
* 2003 - Projek Genom Manusia diumumkan siap.
* 2010 - Lebih 2,600 orang terbunuh dalam gempa bumi 6.9&nbsp;M<sub>w</sub> di Yushu, Qinghai, China.
* 2010 - Ribut kuat melanda Bangladesh dan timur India, mengorbankan lebih 140 orang.
* 2013 - Dalam pilihan raya selepas kematian Hugo Chávez, Nicolás Maduro terpilih sebagai Presiden Venezuela.

## Kelahiran
* 1629 - Christiaan Huygens, seorang ahli astronomi Belanda
* 1932 - Atef Ebeid, seorang Perdana Menteri Mesir
* 2000 - Aldy Maldini, pelakon lelaki Indonesia

## Kematian
* 1967 - Tuanku Munawir, Yang di-Pertuan Besar Negeri Sembilan ke-9
16 April

**16 April** merupakan hari ke-106 (hari ke-107 dalam tahun lompat) dalam takwim Gregorius. Tinggal 259 hari sebelum memasuki tahun selepasnya.

Hari juga merupakan Hari Emansipasi di Washington, D.C.

## Peristiwa

* 1746 - Angkatan Kerabat Hanover menewaskan Jacobite dalam Pertempuran Culloden di Culloden, Scotland, persemukaan terakhir Kebangkitan Jacobite.
* 1853 - Perkhidmatan Kereta Api India melancarkan perkhidmatan kereta penumpang kereta api pertama, antara Bombay dan Thane.
* 1912 - Harriet Quimby *(gambar)* menjadi wanita pertama berjaya terbang merentasi Selat Inggeris.
* 1917 - Vladimir Lenin kembali ke Petrograd dari Switzerland, dan menyertai gerakan Bolshevik di Rusia.
* 1943 - Ahli kimia Switzerland Dr. Albert Hofmann menemui kesan psikedelik dadah semisintetik LSD.
* 1947 - Bencana Bandaraya Texas: Beribu-ribu tan ammonium nitrat di pelabuhan Bandaraya Texas meletup, membunuh 581 orang.
* 1947 - Pembiaya dan penasihat presiden A.S. Bernard Baruch memerikan ketegangan pasca–Perang Dunia Kedua antara Kesatuan Soviet dan Amerika Syarikat sebagai "perang dingin".
* 1984 - Majlis Pengisytiharan Pulau Labuan sebagai Wilayah Persekutuan telah berlangsung di Pulau Labuan, Sabah. Pengisytiharan tersebut menjadikan Labuan sebagai Wilayah kedua bagi Malaysia diisytiharkan sebagai Wilayah Persekutuan. Mahathir Mohamad yang mewakili Kerajaan Persekutuan dan Harris Salleh yang mewakili kerajaan Sabah telah menandatangani watikah pengisytiharan tersebut. Dalam amanat di majlis pengisytiharan tersebut, Mahathir mengucapkan terima kasih kepada Kerajaan Sabah yang telah bersetuju menjadikan Labuan sebagai Wilayah Persekutuan.
* 2007 - Dalam antara kejadian penembakan terdahsyat di A.S., seorang lelaki membunuh 32 orang dan mencederakan 23 lagi di Institut Politeknik dan Universiti Negeri Virginia di Blacksburg, Virginia.
* 2012 - Taur Matan Ruak terpilih sebagai Presiden Timor Leste.
* 2012 - Jim Yong Kim terpilih sebagai Presiden Bank Dunia.
* 2013 - Satu gempa bumi bermagnitud 7.8 melanda Sistan dan Baluchestan, yang terkuat di Iran buat 40 tahun.

## Kelahiran
* 1927 - Paus Benedict XVI, seorang Paus
* 1927 - Paus Clement I, seorang Paus

## Kematian
* 2000 - Tuanku Syed Putra Jamalullail, Yang Di-Pertuan Agong ketiga.
17 April

**17 April** merupakan hari ke-107 (hari ke-108 dalam tahun lompat) dalam takwim Gregorius. Tinggal 258 hari sebelum memasuki tahun selepasnya.

Hari ini juga merupakan:
* Hari Hemofilia Sedunia;
* Hari Pengungsian di Syria (1946).

## Peristiwa

* 1895 - Empayar Jepun dan Empayar Qing China memeterai Perjanjian Maguan, satu perjanjian tak setaraf yang menamatkan Perang China-Jepun Pertama.
* 1942 - Perang Dunia Kedua: Jeneral Perancis Henri Giraud *(gambar)* melarikan diri daripada tawanan Jerman di Kubu Königstein.
* 1961 - Orang buangan Cuba yang dibelakangi CIA mendarat di Teluk Babi dan menyerang Cuba, dengan tujuan menyingkirkan Fidel Castro.
* 1969 - Sirhan Sirhan disabitkan bersalah membunuh Senator Amerika Syarikat Robert F. Kennedy.
* 1969 - Pengerusi Parti Komunis Czechoslovak Alexander Dubček digulingkan.
* 1975 - Khmer Rouge menawan Phnom Penh, menamatkan Perang Saudara Kemboja dan kemudian menubuhkan Kampuchea Demokratik.
* 1982 - Perlembagaan Kanada yang baru disahkan ke dalam undang-undang.
* 1986 - Belanda dan Kepulauan Sicilia mengisytiharkan perdamaian, menamatkan Perang Tiga Ratus Tiga Puluh Lima Tahun, tanpa satupun peluru ditembak.

## Kelahiran

## Kematian
* Alexander Mackenzie, Perdana Menteri Kanada ke-2
18 April

**18 April** merupakan hari ke-108 (hari ke-109 dalam tahun lompat) dalam takwim Gregorius. Tinggal 257 hari sebelum memasuki tahun selepasnya.

Hari ini juga merupakan Hari Kemerdekaan di Zimbabwe (1980).


## Peristiwa

* 1025 - Bolesław I Chrobry dimahkotakan di Gniezno sebagai Raja Poland yang pertama.
* 1506 - Pembinaan Basilika St. Peter yang terkini di Kota Vatikan bermula.
* 1906 - Satu gempa bumi besar serta kebakaran yang menyusul memusnahkan San Francisco, California, A.S. *(gambar)*.
* 1942 - Perang Dunia Kedua: 16 buah pesawat pengebom B-25 Mitchell dari kapal pengangkut pesawat USS ''Hornet'' melaksanakan Serangan Doolittle terhadap Tokyo.
* 1949 - Ireland secara rasmi meninggalkan Komanwel British dan menjadi republik.
* 1967 - Tuanku Ja'afar ditabalkan menjadi Yang di-Pertuan Besar Negeri Sembilan yang ke-11.
* 1980 - Rhodesia menjadi Republik Zimbabwe, dengan Canaan Banana sebagai Presiden dan Robert Mugabe sebagai Perdana Menteri pertama.
* 1996 - Pasukan Pertahanan Israel membedil Qana, Lubnan semasa Operasi "Anggur Murka" mengorbankan lebih 100 orang awam di kawasan PBB.
* 2007 - Perang Iraq: Sekurang-kurangnya 183 orang terbunuh dalam pengeboman terburuk di Baghdad sejak "operasi keselamatan" bermula dua bulan lalu.
* 2010 - Larian *[[Live Earth]]* diadakan serentak di 39 negara.
* 2011 - Parti Campuran Nasional pimpinan Timbalan PM Jyrki Katainen mendapat kemajmukan dalam pilihan raya parlimen Finland.
* 2013 - Bekas Presiden Pakistan Pervez Musharraf ditahan berkaitan pemecatan hakim pada 2007.

## Kelahiran
* 1950 - Adnan Yaakob, seorang Menteri Besar Pahang ke-14
* 1987 - Rosie Huntington-Whiteley
* 1990 - Wojciech Szczęsny, seorang penjaga gol Arsenal F.C.

## Kematian
* 1955 - Albert Einstein, seorang ahli saintis fizik.
19 April

**19 April** merupakan hari ke-109 (hari ke-110 dalam tahun lompat) dalam kalendar Gregory. Tinggal 256 hari sebelum memasuki tahun selepasnya.

Hari ini juga merupakan:
* Hari Kemerdekaan di Belgium 1839.

## Peristiwa

* 1713 - Maharaja Charles VI mengeluarkan Persetujuan Pragmatik untuk memastikan salah seorang puterinya (akhirnya Maria Theresa) akan mewarisi empayar Habsburg.
* 1775 - Perang Revolusi Amerika bermula dengan Pertempuran Lexington dan Concord *(gambar)* di koloni British Massachusetts.
* 1839 - Pemeteraian Perjanjian London mengakui secara rasmi kemerdekaan Belgium daripada Kemaharajaan Bersatu Belanda.
* 1971 - Stesen angkasa yang pertama, Salyut 1 dilancarkan dari Kosmodrom Baikonur, RSS Kazakh, USSR.
* 1984 - Lagu cinta watan "Advance Australia Fair" gubahan Peter Dodds McCormick pada 1878 secara rasminya menggantikan "God Save the Queen" sebagai lagu kebangsaan Australia.
* 1989 - Sebuah turet senapang di atas kapal tempur Tentera Laut Amerika Syarikat  meletup, membunuh 47 anak kapal.
* 1995 - Sebutir bom kereta diletupkan di hadapan Bangunan Persekutuan Alfred P. Murrah *(gambar)* di Bandar Raya Oklahoma, Oklahoma, membunuh 168 orang dan mencederakan lebih 800 lagi.
* 2005 - Joseph Alois Ratzinger menjadi Paus Benedict&nbsp;XVI pada hari kedua sidang sulit paus.
* 2011 - Presiden Nigeria Goodluck Jonathan terpilih semula sebagai presiden.
* 2011 - Tiga tahun selepas turun sebagai Presiden, Fidel Castro meletak jawatan daripada Jawatankuasa Pusat Parti Komunis Cuba.
* 2012 - India berjaya melancarkan ujian peluru berpandu balistik antara benua Agni-V.

## Kelahiran
* 1928 - Sultan Azlan Muhibbuddin Shah ibni Almarhum Yussuf Izzuddin Shah, Yang di-Pertuan Agong ke-9
* 1937 - Joseph Estrada, Presiden Filipina ke-13
* 1971 - Gad Elmaleh, pelakon dan pelawak Maghribi dan Kanada
* 1978 - Gabriel Heinze, pemain bola sepak Manchester United F.C.
* 1981 - Hayden Christensen, pelakon Kanada
* 1990 - Deva Mahenra, pelakon lelaki Indonesia
* 1999 - Kevin Ardilova, pelakon lelaki Indonesia

## Kematian
20 April

**20 April** merupakan hari ke-110 (hari ke-111 dalam tahun lompat) dalam takwim Gregorius. Tinggal 255 hari sebelum memasuki tahun selepasnya.

Hari ini juga merupakan Hari Ridván yang bermula ketika matahari terbenam untuk Kepercayaan Bahá'í.

## Peristiwa

*
* 1653 - Oliver Cromwell membubarkan Parlimen Rump Komanwel England secara paksa.
* 1791 - Perjanjian antara Sultan Kedah dan Gebenor Pulau Pinang Francis Light ditandatangani yang mana antara isi kandungannya Francis Light berjanji membayar $6,000 setiap tahun kepada Sultan Kedah.
* 1862 - Ahli kimia Louis Pasteur *(gambar)* dan ahli fisiologi Claude Bernard menyempurnakan ujian pempasteuran yang pertama.
* 1884 - Paus Leo XIII menerbitkan siaran *[[Humanum Genus]]*, mengecam antara lain Freemason serta doktrin kedaulatan rakyat dan pemisahan di antara agama dan negara.
* 1914 - Kebakaran dan pertempuran antara Pengawal Nasional dan pelombong batu arang yang mogok mengakibatkan 17 kematian dalam pembunuhan beramai-ramai Ludlow.
* 1968 - Pierre Trudeau mewarisi Lester B. Pearson sebagai Perdana Menteri Kanada.
* 1972 - Apollo 16 berjaya mendarat di Bulan.
* 1999 - Pelajar Eric Harris dan Dylan Klebold membunuh 13 orang dan mencederakan 20 lagi sebelum membunuh diri di Columbine, Colorado, A.S.
* 2008 - Fernando Lugo menjadi calon pertama bukan daripada Parti Colorado terpilih sebagai Presiden Paraguay untuk tempoh 61 tahun.
* 2008 - Danica Patrick memenangi Indy Japan 300, menjadi pelumba wanita pertama memenangi mana-mana perlumbaan IndyCar.
* 2009 - Satu kajian arkeologi kerajaan China menemui 290 km lagi Tembok Besar China.
* 2009 - Persidangan Kajian Semula Durban berlangsung di Geneva, Switzerland.
* 2010 - Satu letupan terjadi di pelantar minyak luar pesisir *[[Deepwater Horizon]]* di Teluk Mexico, menyebabkan tumpahan minyak marin tidak sengaja terbesar dalam sejarah industri petroleum.
* 2013 - Gempa bumi bermagnitud 6.6 melanda berhampiran Ya'an, wilayah Sichuan, China, membunuh lebih 190 orang dan mencederakan ribuan lagi.
* 2013 - Giorgio Napolitano menjadi Presiden Itali pertama yang terpilih semula.

## Kelahiran
* 571 - Nabi Muhammad s.a.w. diputerakan di Makkah al-Mukarramah, (pada hari Isnin, 12 Rabiulawal menurut takwim Hijrah.)
* 1808 – Napoleon III, Presiden Perancis pertama dan ketua Empayar Perancis Kedua (meninggal 1873)
* 1839 - Carol I dari Romania, seorang Domnitor Romania ke-2 dan Raja Romania pertama
* 1889 - Adolf Hitler, Fuhrer Jerman
* 1945 - Thein Sein, Perdana Menteri Myanmar ke-11
* 1969 – Felix Baumgartner, penerjun bebas dari Austria
* 2001 - Mark Natama, penyanyi dan pelakon Indonesia

## Kematian
* 1912 – Bram Stoker, penulis dan pengkritik serta pencipta watak Dracula (lahir 1847)
* 1918 – Karl Ferdinand Braun, ahli fizik berbangsa Jerman yang memenangi Hadiah Nobel (lahir 1850)
* 2003 - Bernard Katz, ahli biofizik Jerman, penerima Hadiah Nobel dalam Fisiologi atau Perubatan (lahir 1911)
* 2003 - Daijiro Kato, pelumba MotoGP Jepun (lahir 1976)
* 2011 - Franky Sahilatua, penyanyi Indonesia (lahir 1953)
* 2018 - Avicii, DJ dan pemuzik Sweden (lahir 1989)
21 April

**21 April** merupakan hari ke-111 (hari ke-112 dalam tahun lompat) dalam kalendar Gregory. Tinggal 254 hari sebelum memasuki tahun selepasnya.

Hari ini juga merupakan:
* Hari Tiradentes di Brazil.
* Hari *Grounation* dalam gerakan Rastafari.

## Peristiwa

* 753 SM - Romulus dan Remus mengasaskan Rom, menurut penghitungan cendekiawan Rom Varro Reatinus.
* 1836 - Angkatan Texas yang diketuai Sam Houston *(gambar)* menewaskan Jeneral Antonio Lopez de Santa Ana dan askar-askar Mexico, pertempuran muktamad dalam Revolusi Texas.
* 1918 - Juruterbang pejuang handalan Jerman yang dikenali sebagi "Baron Merah" ditembak jatuh berhampiran Vaux-sur-Somme di Perancis.
* 1960 - Brasília *(gambar Kongres)*, sebuah bandar raya terancang yang berdasarkan prinsip Le Corbusier, dibuka secara rasmi sebagai ibu negara Brazil, menggantikan Rio de Janeiro.
* 1966 - Maharaja Haile Selassie I dari Habsyah *(gambar)* dari Habsyah melawat negara Jamaica dan disambut oleh lebih 100 ribu orang penyokong Rastafari.
* 1970 - Atas sebab pertikaian kuota pengeluaran gandum, Prinsipaliti Sungai Hutt mengisytiharkan "pemisahannya" dari Australia Barat.
* 1975 - Dengan Vietnam Utara semakin berkuasa, Nguyen Van Thieu meletak jawatan sebagai Presiden Vietnam Selatan, dan digantikan oleh Tran Van Huong.
* 2010 - 11 orang hilang dikhuatiri mati selepas pelantar minyak *Deepwater Horizon* meletup dan menumpahkan minyak di Teluk Mexico.
* 2010 - Perikatan Kebebasan Rakyat Bersatu pimpinan Presiden Mahinda Rajapaksa, memenangi pilihan raya umum Sri Lanka, mendapat 144 daripada 225 kerusi parlimen.
* 2012 - Dua kereta api berlanggar *(gambar)* di Amsterdam, mengorbankan seorang penumpang dan mencederakan puluhan lagi.

## Kelahiran

1879 - Kartini, Pahlawan Wanita Indonesia
## Kematian
* 1997 - Diosdado Macapagal, Presiden Filipina ke-9
* 2018 - Verne Troyer, seorang pelakon dari Amerika Syarikat
* 2022 - Ali Hamsa, mantan Ketua Setiausaha Negara Malaysia ke-13
* 2025 - Paus fransiskus
22 April

**22 April** merupakan hari ke-112 (hari ke-113 dalam tahun lompat) dalam kalendar Gregory. Tinggal 253 hari sebelum memasuki tahun selepasnya.

Hari ini juga merupakan Hari Bumi di banyak negara.

## Peristiwa

* 571 - Kelahiran Nabi Muhammad SAW (atau tarikh lain 20 April 571)
* 1500 - Penjelajah Portugal Pedro Álvares Cabral *(gambar)* dan anak-anak kapalnya menjadi orang Eropah pertama yang menemui Brazil.
* 1864 - Kongres Amerika Syarikat memberikan kebenaran untuk mencetak syiling dua sen *(gambar)*, syiling A.S. pertama dengan frasa *[[In God We Trust]]*.
* 1912 - Akhbar Bolshevik *[[Pravda]]* diterbitkan buat pertama kali, di Saint Petersburg, Rusia.
* 1914 - Babe Ruth menyertai permainan besbol profesional yang pertama sebagai pembaling untuk Baltimore Orioles.
* 1915 - Jerman melepaskan gas klorin sebagai senjata kimia dalam Pertempuran Kedua Ypres, membunuh lebih 5 ribu askar dalam masa 10 minit.
* 1930 - Perjanjian Tentera Laut London yang mengawal perang kapal selam dan menghadkan pembinaan kapal tentera ditandatangani oleh Amerika Syarikat, Itali, Jepun, Perancis dan United Kingdom.
* 1993 - Versi pertama Mosaic dikeluarkan, menjadi pelayar Jaringan Sejagat dan pelanggan Gopher pertama yang popular.

## Kelahiran
* 1950 - Natsagiyn Bagabandi, Presiden Mongolia ke-13
* 1965 - Khalid Abdulrahman, penyanyi dan pelakon lelaki Arab Saudi
* 1981 - Hind Mohammed, pelakon wanita Arab Saudi
* 1982 - Kaka, bekas pemain bola sepak Real Madrid C.F.
* 1993 - Maxime Bouttier, pelakon lelaki Indonesia

## Kematian
* 1994 - Richard Nixon, Presiden Amerika Syarikat ke-37
* 1616 - Miguel de Cervantes, seorang penulis novel Sepanyol